
	Økonomi:
	
	

	
	Gjennomgang av økonomi pr. 25.6.19 viser ingen større avvik fra budsjett. 
Vi har pr. dags dato 423 000,- utestående i kontingent.
Noe av dette er fakturaer som er kommet i retur, det jobbes med å få identifisert riktige adresser på disse.
 
Purringer går nå fortløpende og betales disse ikke, sendes de til inkasso.

Det er god oppføling av resterende utestående fordringer.

	
	

	
	
	
	

	
	Trefelling:
I området rundt Velforeningen sin kunstgressbane er det et større område med skog. Dette er skog som i tillegg til lek og rekreasjon fungerer som en støyskjerm mot E16. I området står det et sted mellom 10 og 20 større trær som er syke/døde og derfor må fjernes med hensyn til HMS.
Det er innhentet tilbud fra Nes Bygdeservice for å få disse trærne tatt ned og kjørt bort. Tilbudet er på ca 50 000,- eks. mva.
Jobben ønskes utført om mulig før skolestart.
	
	

	
	
	
	

	
	
	
	

	
	Rehabilitering av bro:
	
	

	
	Tredekke på broen som går over innløpet til tjernet er slitt og må byttes. Det har over en lengre periode vært jobbet med å finne noen til å utføre dette arbeidet. Et lokalt snekkerfirma har sagt ja til å gi en pris på jobben. Styret avventer svar på tilbud med frist august 2019.
 
	
	

	
	Gressbane på Øvre del av Neskollen:
Friarealet innenfor Krepsen, hvor turstien starter, ble i fjor tilsådd. En tørr sommer gav liten eller ingen vekst. Området ble i vår gjødslet og man ser nå at man begynner å få et fint grøntområde som inngår i Nes Bygdeservice sin klippeavtale.
Det jobbes nå med å få på plass to fotballmål og noen benker for å komplettere området.
	
	

	
	
	
	

	
	Lekeplasser:
	
	

	
	I henhold til Neskollen Velforening sin internkontroll er det gjennomført årlig kontroll på alle lekeplassene. Rapporten fra årskontrollen er gjennomgått på styremøte og det er besluttet at avvik og mangler utbedres av Nes Bygdeservice. I all hovedsak er det etterfylling av bark, som allerede inngår i avtalene med Nes Bygdeservice, samt noe beisning og mindre reparasjoner.

	
	

	
	
	
	

	
	Dugnad til høsten:
	
	

	
	Etterfylling av grus på stier vil bli prioritert på høstens dugnad.
Nes Bygdeservice vil også få i oppgave å gjennomføre klipping langs stiene i feltet for å holde gress og kratt nede.
	
	

	
	
	
	

	
	Skiltplan:
Det har over en lengre periode vært etterlyst status på skiltplan med tilhørende skilting av Neskollen. Etter årsmøtet bekreftet kommunen at skiltplan da var vedtatt og at skilting ville starte etter vinteren. Neskollen Velforening har igjen etterlyst skilting i henhold til vedtatt skiltplan.
	
	

	
	
	
	

	
	Mur ved amfiet:
Det har i løpet av vinteren veltet ut større steinblokker fra muren rundt amfiet. Neskollen Velforening har fortløpende utbedret dette. Entreprenøren som er benyttet er tydelig på at det er snøbrøyting med traktor som har forårsaket dette. Neskollen Velforening har foreløpig ikke kommet til enighet med Nes kommune om å dekke hele eller deler av reparasjonsregningen og har derfor inntil videre sagt nei til brøyting med traktor på det aktuelle området.
	
	

	



	
	
	

	
	Neste styremøte
	
	

	
	Etter sommerferien, Neskollen skole

